google/wiki40b huggingface dataset:
Vidutinio nuotolio balistinė raketa (JAV)

Vidutinio nuotolio balistinė raketa (angl. Medium-range ballistic missile, MRBM) – balistinė raketa, kurios veikimo spindulys pagal JAV Gynybos departamento klasifikaciją laikomas vidutiniu – nuo 1000 iki 3000 km. Pagal šią klasifikaciją vidutinio nuotolio balistinės raketos priskiriamos platesnei karo teatro balistinių raketų kategorijai, į kurią papuola visos balistinės raketos, kurių veikimo spindulys mažesnis nei 3500 km.

Pagal Rusijoje naudojamą klasifikaciją vidutinio nuotolio balistinėmis raketomis laikomos raketos, kurių veikimo spindulys yra 1000–5500 km. Į rusišką kategoriją įeina ir tarpinio nuotolio balistinės raketos (angl. intermediate-range ballistic missile), kurių veikimo spindulys yra 3000–5000 km.
Sperma

Sperma (sėkla) – skystis, susidedantis iš spermatozoidų, ir pridėtinių liaukų sekreto ir paprastai išsiskiriantis sueities metu. Jo sudėtyje dar gali būti lipidų lašų, pigmento granulių ir kt. Spermos pH yra 7,2. Spermatozoidai judrūs tampa neutralioje terpėje, todėl rūgšti makšties terpė yra neutralizuojama. Sperma išsiskiria tam tikru nuoseklumu. Erekcijos metu iš pradžių išsiskiria šlaplės stormens ir šlaplės liaukučių sekretas, kuris suvilgo šlaplės gleivinę, o po to ejakuliacijos metu išsiskiria prostatos sekretas, kuris neutralizuoja rūgščią šlaplės bei makšties terpę ir spaudžiant prielipo bei sėklinio latako raumenims, su didele jėga išmetami spermatozoidai (orgazmas).
Spermoje yra ne tik subrendę spermijai, bet ir kitų spermatogenezės ląstelių, baltymų, aminorūgščių, fermentų, gliukozės, fruktozės, citrinos rūgšties ir kt. medžiagos.
Vyro spermos tyrimas vadinamas spermograma.

Faktai apie žmogaus spermą

Sperma yra pilkšva, klampi, drumsta, specifinio kvapo, silpnai šarminga. Praėjus 15-30 minučių po išsiveržimo suskystėja. Jos kiekis būna 1-10 ml, vidutiniškai apie 3-4 ml. Kiekis iš dalies priklauso nuo sėklos išsiveržimų dažnumo, todėl po ilgo lytinio susilaikymo spermos išsiveržia daugiau nei po kelių dienų.
Į skrandį patekusi sėkla negali sukelti nėštumo.
Atliekų rūšiavimas

Atliekų rūšiavimas – procesas, kurio metu atliekos rūšiuojamos pagal medžiagas, iš kurių jos pagamintos. Surūšiuotos atliekos surenkamos iš gyventojų (dažniausiai taikoma konteinerinė pakuočių ir pakuočių atliekų surinkimo sistema) ir įstaigų, arba pristatomos į atitinkamus centrus, ir vėliau atitinkamai apdorotos panaudojamos naujų produktų gamyboje. Naudojama ir specialiai rūšiavimui pritaikyta įranga.
Atliekas rūšiuoja patys gyventojai arba tai daroma vėliau specialiose vietose. Dažniausiai visuomenei prieinamose vietose būna skirtingi rūšiavimo konteineriai, į kuriuos pagal tam tikras taisykles atskirai metamas stiklas, metalas, popierius ir plastmasė (metalo ir plastmasės atliekos metamos į vieną konteinerį).
Pavojingas atliekas, medicinines priemones, drabužius, baterijas, elektronikos atliekas, statybines medžiagas reikia rūšiuoti į specialius konteinerius ar atliekų surinkimo aikšteles.
Kai kurios maisto atliekos taip pat gali būti neišmetamos, bet rūšiuojamos.
Gustavas II Adolfas

Biografija

Kilęs iš Vazų dinastijos, Tėvas Karolis IX Vaza, karalienės Kristinos tėvas.

Valdymas

Užimdamas sostą patvirtino didikų privilegijas. Karą su Danija baigė 1613 m. Knaredo taika, karą su Rusija – 1617 m. Stolbovo taika, įgijo teritorijų Baltijos jūros rytinėse pakrantėse. 1617 m. atnaujino nuo 1600 m. besitęsiantį karą su Abiejų Tautų Respublika dėl Livonijos, užėmė žemes iki Dauguvos ir Rygą.
Kartu įvykdė vidaus reformų: sumodernino valstybės valdymą, įsteigė kolegijų, pertvarkė kanceliariją, iždą, teismus ir kt. Reformavo švietimo sistemą, buvo reorganizuotas Upsalos universitetas, daugelyje miestų įkurtos gimnazijos. Skatino ūkio plėtrą.
Sukūrė stiprią nuolatinę kariuomenę – savanorių šaukimą derino su privaloma rekrutų tarnyba iš pulkams priskirtų gyvenamųjų vietovių. Įvedė griežtas kūno bausmes. Pagerino ginkluotę – artileriją aprūpino vienodais 80 mm kalibro lengvaisiais pabūklais. Pertvarkė pėstininkų pulkus: vietoje 2000-3000 žmonių juose paliko po 1300–1400 karių, 2/3 jų muškietininkai, 1/3 ietininkai. Pirmąkart sukūrė pulko artileriją (2 pabūklai). Dėl šių pertvarkymų, vienodesnės nacionalinės sudėties sustiprėjo karių drausmė ir kovingumas. Švedija tapo viena stipriausių karine galia XVII a. Europos valstybių.
Gustavas II Adolfas pasižymėjo kaip talentingas karvedys – naudojo tuomet pažangią linijinę taktiką, stengėsi veikti palyginti nedidele karine grupuote, iš anksto parengti karo veiksmų planą. Nuo 1621 m. Livonijoje vėl kariavo su Abiejų Tautų Respublika, kurios valdovas Gustavo pusbrolis Zigmantas Vaza pretendavo į Švedijos sostą. Užėmė didžiąją dalį Livonijos, Kuršą, Prūsiją ir Mažąją Lietuvą. 1626 m. iš Prūsijos puolė Pavyslį. Pagal 1629 m. Ahmarko paliaubas išlaikė užkariautas Livonijos žemes, kai kuriuos Baltijos jūros uostus, iki 1636 m. Švedijos valdžioje buvo ir Klaipėda. 1630 m. įsikišo į Trisdešimties metų karą (1618–1648 m.) 1631 m. prie Breitenfeldo nugalėjo Katalikų lygos kariuomenę, užėmė Vidurio Vokietiją, Bavariją. Žuvo mūšyje prie Liceno, nors švedai jį ir laimėjo.
Euromitas

Euromitais (ang. Euromyth) vadinami įvairūs su Europos Sąjunga susiję šių laikų mitai. Tai gali būti arba visiškai išgalvoti teiginiai, arba neteisingai interpretuoti tikri ES įstatymai ar nutarimai.
Euromitai yra labai populiarūs buvusiose dešimt ES šalių–kandidačių.
Beloniškės

Istorija

Minimas XVII a. Lietuvos metrikoje. Priklausė Stabintiškių dvaro savininkams Stabinskiams. XIX a. viduryje, prieš baudžiavos panaikinimą priklausė Palomenės dvaro savininkams Navalskams.
Stolypino žemės reformos metu kaimas išskirstytas vienkiemiais. 1923 m. buvo 15 ūkių (kiemų) ir 83 gyventojai. Gyveno Baurai, Čėsnos, Černiauskai, Galubickai, Grinkevičiai, Markevičiai, Morkevičiai, Vilkai.
Antrosios sovietinės okupacijos metais kaimo gyventojai buvo priversti įstoti į kolūkį. Priklausė 1947 m. įsteigtam Stalino vardo, nuo 1950 m. – Palomenės kolūkiui.
Gatvės gimnastika

Gatvės gimnastika – tai fizinės jėgos ir ištvermės sportas, kuriame naudojant tik savo kūno svorį yra atliekami įspūdingi jėgos (ne akrobatiniai) triukai ant skersinio ar lygiagrečių, švediškos sienelės ar kitų agregatų.

Istorija

Gatvės gimnastikos istorija prasidėjo New York mieste, kur 1990 metų juodaodžių repo klipuose būdavo rodomi vaizdai kaip atliekami prisitraukimai, atsispaudimai įvairiose mieste vietose.
Hobro

Geležinkelis

Geležinkelis jungia miestą su sostine Kopenhaga, Frederikshaunu ir kitais šalies miestais.
Yra viena iš Randersas – Olborgas trasos stočių.
Taip pat aptarnauja regioninės reikšmės maršrutus, tokius kaip Orhusas – Olborgas.
Algirdas Kuprys (1943)

Algirdas Kuprys (rus. Альгис Антонович Куприс; g. 1943 m. balandžio  14 d. Lenčiuose, Kėdainių raj.) – tremtinys, Rusijos gydytojas.

Biografija

Gimė ūkininkų šeimoje, kuri 1948 m. buvo ištremta į Sibirą – Krasnojarsko krašto Dauro rajono (dab. Balachtino raj.) Derbino kaimą. Alg.Kuprys gretimame kaime baigė vidurinę mokyklą ir dirbo miško darbininku. Po tremties nuosprendžio panaikinimo negrįžo su tėvais į Lietuvą, o 1960 m. įstojo į Krasnojarsko valstybinį medicinos institutą. Gavęs diplomą, 1966 m. pradėjo dirbti chirurgu Kranojarsko krašto Baikito gyvenvietės ligoninėje. 1967–1999 m. buvo skiriamas šios ligoninės vyr.gydytoju, jam vadovaujant medicininė įstaiga išsiplėtė ir sustiprėjo.
Su žmona Ala užaugino sūnų Olegą (vairuotojas) ir dukterį Mariną (gydytoja). Išėję į užtarnautą poilsį Kupriai persikėlė gyventi į Lietuvą, bet 2003 m. nusprendė grįžti į Sibirą.
Vilnius (žurnalas)

Vilnius – Lietuvos rašytojų sąjungos dvimėnesis žurnalas, leidžiamas nuo 1978 m. liepos-rugpjūčio mėn. Vilniuje rusų kalba, 1994–2014 m. ir anglų kalba.

Istorija

Iki 1989 m. rugpjūčio mėn. vadinosi „Litva literaturnaja“ (Literatūrinė Lietuva). 1987–1994 m. ėjo kas mėnesį. Tiražas rusų kalba 1978 m. – 1900 egz., 1982 m. – 8200 egz., 1990 m. – 8500 egz., 1997 m. – 1000 egz. Tiražas anglų kalba 1994 m. – 2000 egz., 1997 m. – 1500 egz.
Spausdina lietuvių ir Lietuvos rusų rašytojų kūrinius, literatūros kritikos straipsnius, supažindina rusų kalba skaitančius žmones su lietuvių literatūra, svarbiausiais Lietuvos visuomeninio ir kultūrinio gyvenimo momentais, jos istorijos ištakomis.
Redakcijoje dirbo V. Asovskis, V. Baranovskis, Vladas Braziūnas, Algimantas Bučys, O. Kindiakova, Jurijus Korbinas, R. Mačiulis, S. Nasonkina, D. Petrauskaitė, V. Petrauskas, A. Selčinskis, L. Voitovič, R. Zacharka.
Česlovas Gerliakas

Biografija

1950 m. baigė Kauno universitetą. 1955–1992 m. dirbo Miestų statybos projektavimo institute Vilniuje, nuo 1974 m. projektų vyriausiasis inžinierius. 1992–2000 m. dirbo bendrovėje „Viltekta“. Nuo 1960 m. Lietuvos architektų sąjungos narys.
Liudas Giraitis

Biografija

1980 m. baigė Vilniaus universitetą. 1984 m. fizikos ir matematikos mokslų kandidatas.
1980–1992 m. dirbo Matematikos ir kibernetikos institute.
1993–1995 m. dirbo Heidelbergo universitete.
1995–1996 m. dirbo Bostono universitete.
1996–2002 m. dirbo Londono ekonomikos mokykloje.
Nuo 2002 m. dirba Jorko universitete Didžiojoje Britanijoje.

Mokslinė veikla

Tyrimų sritys: laiko eilučių modelių su tolimąja ir artimąja priklausomybe tikimybinė ir statistinė analizė, ARCH (Autoregressive Conditional Heteroskedastic instituty) modelių savybių tyrimas, parametriniai ir semiparametriniai Vaitlio įverčiai.

Literatūrinė veikla

Išvertė O. Milašiaus kūrybos (1998 m.), 1999 m. išleido eilėraščių knygą „Senų žodžių albumas“
Valentinas Čepkus

Valentinas Čepkus (1937 m. gegužės 3 d. Maslauskiškis, Raseinių apskritis – 1999 m. balandžio 17 d. Kaunas) – Lietuvos dainininkas (baritonas), pedagogas, rašytojas.

Biografija

1982 m. baigė Lietuvos konservatoriją, V. Indrikonio klasę.
1966–1978 m. Kauno muzikinio teatro solistas. 1978–1982 m. dainavo su ansambliu „Sutartinė“, 1982–1992 m. – su Kauno muzikiniu ansambliu „Ainiai“. Su įvairiomis grupėmis koncertavo Didžiojoje Britanijoje, JAV, Kanadoje, Indijoje, Norvegijoje, Vokietijoje, Lenkijoje, Bulgarijoje. Nuo 1992 m. dėstė Kauno J. Gruodžio konservatorijoje.
Parašė pasakas „Eglutės sapnas“, „Murzius“ (pastatyta 1965 m., 1966 m. Kauno lėlių teatras).
Pasta e fagioli

Makaronai su pupelėmis (it. pasta e fagioli, neap. pasta e fasule) – itališkos virtuvės patiekalas iš makaronų su pupelėmis, tradicinė soti sriuba. Vienur ji yra skysta, kituose regionuose – pakankamai tiršta. 
Receptai šiam makaronų patiekalui gaminti yra įvairūs, tačiau būtinas vienintelis reikalavimas, kad būtų įtraukti pupelės ir makaronai. Nors patiekalas įvairiuose regionuose skiriasi, dažniausiai jis gaminamas naudojant daržines pupeles ir kai kurias jų atmainas ir trumpus makaronus, tokius kaip „rageliai“ ar ditalini. Patiekalui paruošti reikalingi alyvuogių aliejus, česnakai, smulkinti svogūnai, salierai, morkos ir dažnai – troškinti pomidorai arba pomidorų pasta. Patiekalas būna įvairios konsistencijos (iki tirštos), paruošiamas su mėsos priedais ar be jų, tinkamas vegetarams. Pavyzdžiui, Baryje sriuba labai tiršta, verdama iš kelių formų makaronų mišinio, įpjaustoma šoninės pancetta.

Gaminimas

Prieš ruošiant patiekalą, iš vakaro užmerkiamos pupelės. Išbrinkintos pupelės nukošiamos. Smulkiai supjaustomi svogūnai, morkos, salierai, česnakai ir šoninė (mėsiškam variantui), sudedami į puodą, įpilama šiek tiek aliejaus. Kai daržovės su šonine pradeda kepti, suberiamos pupelės ir įpilama vandens, kad jas apsemtų. Dėl skonio įberiama druskos, pipirų, žolelių ir uždengus puodą verdama ant silpnos ugnies. Pupelės gali būti pertrinamos. Atskirame puode apvirti makaronai sudedami į tyrę su pupelėmis. Priklausomai nuo dedamų pomidorų ar jų pastos, sriuba išverdama balta arba raudona.
Wig Wam

Moto

Grupės moto – „Rock'n'Roll is the new schläger“.

Dalyvavimas Eurovizijoje

Eurovizijos dainų konkurse 2005 m. grupė Wig Wam atstovavo Norvegijai, laimėjusi Norvegijos atrankos turą Melodi Grand Prix. Wig Wam Kijeve užemė 9-ą vietą. Grupė atliko dainą „In My Dreams“ (autorius – Wig Wam gitaristas Teeny).
Pankrokas

Pankrokas (Punk Rock; angl. punk 'atliekos', amer. angl. 'kekšė') – roko muzikos atmaina, susiformavusi JAV XX a. aštuntojo dešimtmečio pradžioje iš garage rock, pasižyminti paprastumu, energingumu, greitumu.
Jungtinę Karalystę pankroko banga užplūdo 1976-aisiais. Esminis postūmis buvo minėtais metais įvykęs niujorkiečių „The Ramones“ turas Didžiojoje Britanijoje, nors nemažai įtakos turėjo ir ankstesnė britų glamroko banga.
Nors iš esmės takoskyra tarp garage rock ir pankroko nėra griežta. Kaip pirmąsias JAV punk grupės būtų galima įvardinti The Stooges ir MC5 iš Detroito bei New York Dolls, The Ramones ir The Dictators iš Niujorko. Tarp pirmųjų grupių Jungtinėje Karalystėje – Sex Pistols, The Clash, The Damned
.
Tokios pankroko grupės kaip Rancid, The Offspring, Bad Religion, Screeching Weasel, Green Day pankroką iškėlė iš pogrindžio ir pristatė platesnėms masėms.
Pankroko muzikai būdinga paprasta muzikinė struktūra, didžioji dalis pankroko dainų neviršija dviejų minučių. Pankroko muzika yra neatsiejama pankų judėjimo dalis.
Egidijus Norkus

Biografija

1998 m. Gačionių žemės ūkio bendrovės vadovas.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Pakruojo rajono skyriaus narys.
2003–2007 m. Pakruojo rajono savivaldybės tarybos narys.
Kęstutis Stupuras

Biografija

2005 m. baigė Lietuvos žemės ūkio universitetą, agronomas. UAB „Viekšnių malūnas“ ir UAB „Rudikių malūnas“ direktorius.
2004 m. Darbo partijos narys. 2007–2011 m.  ir nuo 2011 m. Akmenės rajono savivaldybės tarybos narys.
Akmenės rajono visuomeninių organizacijų sąjungos „Svaja“ prezidentas, VO „Gražuolė Venta“, prezidentas. Sutuoktinė Lionė, vaikai Justė, Kristina.
Campbell klanas

Istorija

Campbellų kilmė nėra tiksliai žinoma; teigiama, jog pavardė kilo iš prancūziškų žodžių de Campo Bello, tačiau yra ir kitų teorijų, tarp jų idėja, jog pavardė kilo iš gėlų kalbos žodžių cam beul, reiškiančių „iškreiptą burną“. Ginčas dėl pavardės – dalis platesnių nesutarimų dėl klano kilmės tarp Britanijos keltų kilmės šalininkų ir teigiančiųjų, jog klanas kilo iš Airijos. Tačiau palyginus nauja genetinės geneologijos sritis teigia, jog Campbellai kilę iš tų pačių protėvių, kaip ir jų seni priešai iš Argylo.
Campbellų vardas gimė XIII a. pab. Argyle, Leno grafo pasekėjų tarpe – Campbellai valdė žemes Kintaire, o žymus karvedys Cailean Mór (Kolinas Didysis) 1380 m. buvo įšventintas į riterius ir įsikūrė Loch Awe. Kolino Didžiojo vyresnysis brolis įsikūrė Stračure ir suformavo seniausią Campbellų klano šaką. Kolino šeima tvirtai palaikė Robertą Briusą, o už tai jiems buvo atlyginta žemėmis, titulais ir sėkmingomis vedybomis.
Pirmasis lordas Campbellas titulą gavo 1445 m. XV a. Campbellai įgijo itin svarbų vaidmenį; Colinas Campbellas 1457 m. buvo paskelbtas Argylo grafu, o vėliau tapo Lorno baronu bei gavo žemių Knapdeile, kas rodė, jog Argylai Škotijoje turėjo didždiulės galios. Bėgant šimtmečiams įvairūs Campbellų klano vadai, tarp jų Archibaldas Campbellas, Penktasis Argylo grafas, Archibaldas Campbellas, Pirmasis Argylo markizas ir Johnas Cambellas, Antrasis Argylo kunigaikštis, suvaidino svarbius vaidmenis Škotijos ir visos Britanijos istorijoje.
Sohagas

Istorija

Senovėje buvo svarbus koptų monasticizmo centras. Vėliau tai buvo nedidelė gyvenvietė, kuri sparčiai pradėjo augti nuo 1960 m., kuomet tapo muchafazos centru.
Gabriël Metsu

Gabrielius Metsu (ol. Gabriël Metsu, 1629 m. lapkritis (?) – 1667 m. spalis) – XVII a. Nyderlandų tapytojas. Daugiausiai tapė buities žanrines scenas.

Biografija

Gabrielius Metsu gimė 1629 m. spalio pabaigoje ar lapkritį Leidene. Jo tėvas Žakas Metsu buvo tapytojas ir gobelenų kūrėjas, kuris atsikėlė į Leideną iš Flandrijos. Tėvas mirė 1629 m. kovą, anksčiau nei sūnus gimė. Motina Jacquemijntje Garniers auklėjo Gabrielių Metsu kataliku. Tikriausiai jis anksti parodė savo talentą menui, nes jau 1644 m. minimas tapytoju ir po 4 metų buvo tarp Leideno Šv. Luko vardo tapytojų gildijos steigėjų. Gali būti, kad jaunystėje apie 1651 m. Gabrielius Metsu mokėsi Utrechte, kur buvo sukuriama daug meno, skirto katalikų religinėms bendruomenėms. Utrechto dailininkų Nicolaes Knupfer (1609–1655) ir Jan Baptist Weenix (1621–1661) įtaka jaučiama Metsu ankstyvojoje kūryboje. Spėjama, kad Leidene jį apmokė Gerrit Dou, tačiau jokių tikrų žinių apie tai nėra.
Apie 1655 m. Metsu persikėlė iš Leideno į Amsterdamą, kuriame dokumentuotas 1657 m. Jame Metsu pradėjo tapyti daugiau turgaus, prekyviečių scenas. Jo sugebėjimus meistriškai vaizduoti plunksnas gali paaiškinti, kad jis pats augino vištas. Gabrielius Metsu 1658 m. vedė Isabella de Wolff. Pora pavaizduota paveiksle „Sūnaus palaidūno sugrįžimas“. Metsu tikriausiai niekuomet neišvyko iš Amsterdamo, kuriame 1667 m. spalio mėn. dokumentuotas miręs ir palaidotas Naujojoje bažnyčioje (Nieuwe Kerk). Didžiąją Metsu kūrybos dalį sudaro olandų buities scenų paveikslai. Jis yra nutapęs istorinių paveikslų, portretų ir natiurmortų. Metsu paliko apie 140 žinomų paveikslų, tik apie 13 iš jų yra datuoti. Jo buities paveikslams būdingas teatrališkas veikėjų gestūrų vaizdavimas ir scenos vyksmo sustabdymas laike, leidžiant žiūrovui baigtį nuspėti ar įsivaizduoti pačiam. Metsu kūryba buvo aukštai vertinama XVIII ir XIX a. pirmoje pusėje, ypač Anglijoje ir Prancūzijoje. Kitų dailininkų darbai, tarp jų tuo metu menkai žinoto Jan Vermeer, buvo priskiriami Metsu.
Super mergaitės (animacinis serialas)

Apžvalga

„Super mergaičių“ siužetas yra Žiedelės, Burbuliukės ir Vėdrynės nuotykiai. Kiekviena mergaitė turi savo spalvą: Žiedelė – rožinę, Burbuliukė – mėlyną, o Vėdrynė – žalią. Tipinė serija prasideda humoristinė superherojaus ir blogiečio kova, o mergaitės panaudoja savo galias tam, kad apsaugotų gyventojus nuo blogiečių ir pabaisų. Be to, mergaitės susiduria su įprastomis vaikų problemomis kaip konkurencija tarp sesių, dantų iškritimu, asmenine higiena, ėjimu į mokyklą, šlapinimusi į lovą ar priklausomybe nuo komforto zonos. Dažnai serijose pastebimos užuominos į senąją pop kultūrą (ypač pastebima serijoje „Meet the Beat Alls“, kuri buvo grupės Beatles pagerbimas). Kiekvienoje serijoje stengiamasi pavaizduoti skirtingas mintis ir įtraukti pagerbimus bei parodijas.
Pagrindinė serialo veiksmo vieta yra JAV miestas Taunsvilis (angl. Townsville). Taunsvilis pavaizduotas kaip vienas pagrindinių Amerikos miestų, kurio miestovaizdyje yra keli dangoraižiai.

Veikėjai

Kiekvienos serijos pradžioje rodomas mergaičių sukūrimas. Super mergaites sukūrė Profesorius Utonijius, bandydamas „sukurti tobulas mažas mergaites“ (angl. „to create the perfect little girls“), naudodamas cukrų, prieskonius ir visą, kas gražu (atitinkamai rodoma šviesiai mėlyname, šviesiai žaliame ir rausvuose fonuose). Tačiau, netyčia į mišinį įpildamas paslaptingos medžiagos, pavadinimu „Chemikalas iks“ (angl. „Chemical X“), sukūrė tris mergaites, turinčias asmeninių savybių pagal įdėtus elementus ir gavusias šių supergalių: skraidymo, superjėgos, supergreičio, beveik nesužeidžiamumo, x-spindulių regos, superpojūčių ir energijos projektavimo.
Visų trijų mergaičių galvos yra apvalios, akys nenatūraliai didelės, rankos ir kojos kresnos, jos neturi nosių, ausų, pirštų, kaklų, o plokščioje pėdoje yra keturi pirštai (McCracken norėjo, kad mergaičių išvaizda būtų tik simboliška, o ne realistiška, todėl nėra tiek daug detalių). Mergaitės dėvi sukneles, atitinkančias jų akių spalvas, su juoda juosta, baltas kojines ir juodus batelius. Kiekvienos serijos pabaigoje trumpai pasakomos visų mergaičių savybės: Žiedelė – vadovė ir lyderė. Burbuliukė – džiaugsmas ir juokas. Vėdrynė – rimčiausia kovotoja.
Vengrijos revoliucija (1956)

Pradžia – spalio 23 d

1956 m. spalio 23 d. Budapešto Technikos universiteto studentai surengė demonstraciją solidarizuodamiesi su lenkų darbininkų sukilimu Poznanėje. Šia demonstracija siekta ir platesnių tikslų, prie jos prisijungė tūkstančiai demonstrantų. Demonstracija baigėsi Jozefo Bemo aikštėje Dunojaus Budos pusėje, kur perskaityti studentų reikalavimai. Kadangi stiprintuvai beveik nenaudoti, vis daugiau žmonių rinkosi į šią masinę sueigą. Dalis demonstrantų patraukė prie parlamento, o didžioji dalis – prie radijo pastato Pešto pusėje. Ten jie norėjo savo reikalavimus paskelbti per valstybinį radiją. Tačiau iš radijo pastato į demonstrantus paleista ugnis. Iš vengrų karių gavę ginklų demonstrantai šturmavo pastatą.
Vakare apie 300 000 žmonių susirinko prie parlamento ir reikalavo spaudos bei žodžio laisvės, laisvų rinkimų, daugiau nepriklausomybės nuo Tarybų Sąjungos, taip pat – paskirti komunistą reformatorių Imrę Nadį vyriausybės vadovu. I. Nadis, kuris ragino demonstrantus skirstytis, netikėtai tą pačią naktį Vengrijos darbininkų partijos centrinio komiteto buvo paskirtas ministru pirmininku. Vakare demonstrantai nuvertė Josifo Stalino paminklą.
Tuo tarpu Tarybų Sąjunga jau pradėjo kištis į įvykius dar iki tol kol to paprašė partijos vadovas Ernő Gerő.

Nuo spalio 24 iki lapkričio 4 d

Spalio 24 d. sukilimas išplito į kitus miestus ir apėmė didelę šalies teritoriją. Buvo sudaromos darbininkų, revoliucinės ir tautinės tarybos. Šalyje pradėtas generalinis streikas. Pradėti leisti pirmi nepriklausomi laikraščiai.
Spalio 25 d. atstatydintas partijos vadovas Ernő Gerő. Prieš parlamento pastatą vengrų saugumas ÁVH šaudė į minią – žuvo daugiau kaip 100 žmonių.
Spalio 27 d. Imrė Nadis sudarė naują vyriausybę ir paskelbė apie ÁVH paleidimą.
Vykdytos prosovietinių aktyvistų, žydų ir saugumiečių egzekucijos, ypatingai pasižymėjo pronaciškos grupės (pvz., vadovaujamų József Dudás). Po susitarimo su sovietų pajėgomis dėl ugnies nutraukimo I. Nadis paskelbė, kad Vengrija sieks išstoti iš Varšuvos sutarties organizacijos.
Sovietų kariuomenė (apie 60000 karių, 10 divizijų) įžengė į šalį per kelis kartus, abu kartus siekiant suteikti paramą prosovietinėms vyriausybėms – Gerő vyriausybei, kuri žlugo spalio 23 d. ir Kádár vyriausybei suformuotai lapkričio 3 d., kuri formaliai pakvietė sovietus įsikišti. Spalio 23 d. naktį ir vėlesnėmis dienomis saugumiečiai šaudė į protestuotojus, o sovietų pajėgos labiau stengėsi palaikyti tvarką. Ginkluotas sukilėlių pasipriešinimas ir Vengrijos Komunistų partijos žlugimas lėmė ugnies nutraukimo susitarimo sudarymą 1956 m. lapkričio 1 d. 1956 m. lapkričio 4 d. sovietų armija pradėjo artilerijos ir bombardavimų iš oro palaikomą Budapešto puolimą. Iki 1957 m. sausio Kadaro vyriausybei pavyko likviduoti paskutinius pasipriešinimo židinius.